Source: http://tuusula.cloudnc.fi/fi-FI/Toimielimet/KeskiUudenmaan_ympaumlristoumllautakunta/Kokous_852018/KeskiUudenmaan_ympaumlristoumlkeskus_osa(3953)
Timestamp: 2018-09-26 02:39:55+00:00
Document Index: 14198090

Matched Legal Cases: ['§ 54', '§ 217', '§ 230', '§ 48', '§ 49', '§ 50', '§ 51', '§ 52', '§ 53']

Keski-Uudenmaan ympäristökeskus, osavuosikatsaus tammi-huhtikuu 2018 | Tuusula
Keski-Uudenmaan ympäristökeskus, osavuosikatsaus tammi-huhtikuu 2018
Keski-Uudenmaan ympäristölautakunta, kokous 8.5.2018
§ 54 Keski-Uudenmaan ympäristökeskus, osavuosikatsaus tammi-huhtikuu 2018
TUUDno-2018-658
Tuusulan kunnan talousarvion 2018 täytäntöönpanosäännön mukaan toimie­linten ja tulosalueiden/-yksiköiden vastuuhenkilöiden tulee systemaattisesti seurata investointien, käyttösuunnitelmien, tavoitteiden ja työohjelmien toteutumista.
Tulosyksiköiden toiminnallisten ja taloudellisten tavoitteiden toteutumisesta raportoidaan toimielimille tammi-huhtikuulta ja tammi-elokuulta osavuosikatsauksissa sekä koko vuosi tilinpäätöskäsittelyssä. Osavuosikatsauksissa esitetään tilinpäätösennuste määrärahojen ja tuloarvioiden osalta sekä kerrotaan miten tavoitteet ovat toteutuneet.
Tulosalueiden toiminnallisten ja taloudellisten tavoitteiden toteutumisesta raportoidaan kunnanhallitukselle ja valtuustolle tammi-huhtikuulta ja tammi­-elokuulta osavuosikatsauksissa sekä koko vuosi tilinpäätöskäsittelyssä toimi­elimittäin ja tulosalueittain. Osavuosikatsauksissa esitetään tilinpäätösennuste määrärahojen ja tuloarvioiden osalta sekä kerrotaan, miten tavoitteet ovat toteutuneet. Mikäli tavoitteisiin tulee talousarviovuoden aikana muutostar­peita, kunnanhallituksen on saatettava muutokset valtuuston käsiteltäviksi.
Keski-Uudenmaan ympäristökeskuksen yhteistoimintasopimuksen 11.1-koh­dan mukaan ympäristökeskus raportoi sopijakuntia ja KUUMA-hallitusta (KUUMA-johtokuntaa) toiminnastaan vuosittain osavuosikatsauksilla, toiminta- ja tilinpäätöskertomuksella sekä valvontasuunnitelmilla. Raportointi sisältää kuntakohtaiset tiedot palveluiden kohdentumisesta ja maksuosuuk­sista. Ympäristökeskus tuottaa tarvittaessa muutakin toimintaansa koskevaa tietoa sopijakuntien käyttöön.
Tuusulan kunnanvaltuusto on 11.12.2017 § 217 hyväksynyt Keski-Uudenmaan ympäristökeskuksen talousarvion sekä sopijakuntien maksuosuudet vuodelle 2018. Lisäksi valtuusto on 11.12.2017 § 230 hyväksynyt Keski-Uudenmaan ympäristökeskuksen palvelusopimuksen 2018–2020.
Talousarvion seurantatietojen (30.4.2018) perusteella ympäristökeskuksen toimintakate oli huhtikuun 2017 lopussa 85 422,66 euroa. Huhtikuun lopun kirjanpitotietojen perusteella tehdyn alustavan tilinpäätösennusteen mukaan Keski-Uudenmaan ympäristökeskuksen toimintakate jää tilinpäätösvaiheessa positiiviseksi. Sopijakuntien maksuosuudet korjataan tarvittaessa yhteistoimintasopimuksen mukaisesti tilinpäätöksen vahvistuttua.
Sopijakunnat ovat tammi–huhtikuulta 2018 maksaneet Keski-Uudenmaan ympäristökeskukselle talousarvion mukaisesti yhteistoimintakorvauksia seu­raavasti:
Sopijakunta Yhteistoimintakorvaukset tammi-huhtikuu 2018, €
Järvenpää 191 695,15
Kerava 170 793,62
Mäntsälä 149 062,60
Nurmijärvi 237 806,15
Tuusula 245 018,56
Yhteensä 994 376,09
Ympäristökeskuksen toimintasuunnitelman seurantatiedot on kirjattu liitteenä olevaan osavuosikatsaukseen.
merkitsee tiedokseen Keski-Uudenmaan ympäristökeskuksen osavuosikatsauksen tammi-huhtikuulta 2018
toimittaa Keski-Uudenmaan ympäristökeskuksen osavuosikat­sauksen tammi-huhtikuulta 2018 tiedoksi ympäristökeskuksen sopijakuntien kaupungin- ja kunnanhallituksille sekä KUUMA-johtokunnalle.
Tuusulan kunnanhallitus, Järvenpään kaupunginhallitus, Keravan kaupunginhallitus, Mäntsälän kunnanhallitus, Nurmijärven kunnanhallitus, KUUMA-johtokunta
KUYK käyttösuunnitelman seuranta tammi-huhtikuu 2018.pdf (pdf, 412 kt)
§ 48 Läsnäolo- ja puheoikeus ympäristölautakunnan kokouksessa
§ 49 Riskinarvioinnin ja valvontatutkimusohjelman hyväksyminen, Mustijoen vesiosuuskunta, Mäntsälä
§ 50 Ympäristöpalkinto 2018
§ 51 Luonnontilaisen noron vaarantamiskiellosta poikkeaminen, Nurmijärvi
§ 52 Keski-Suomen Kuljetus Oy, luonnontilaisen puron vaarantamiskiellosta poikkeaminen, Nurmijärvi,
§ 53 Lausunto, Lidl Suomi Oy, ympäristölupahakemus, Järvenpää